**Ministru kabineta noteikumu projekta**

**„Personāla, kas īsteno Valsts civilās aviācijas drošības**

**programmā noteiktos pasākumus, sertificēšanas kārtība”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma „Par aviāciju” 31.panta trešā daļa un 57.panta piektā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd spēkā ir Ministru kabineta 2010.gada 18.maija noteikumi Nr.463 “Noteikumi par pasažieru, bagāžas un kravas drošības pārbaudē iesaistīto personu sertificēšanu un šo personu sagatavošanā un kvalifikācijas celšanā iesaistīto personu sertificēšanu” (turpmāk – noteikumi Nr.463). Noteikumos Nr.463 ir ietvertas Komisijas 2010.gada 4.marta Regulas (ES) Nr. 185/2010, ar ko nosaka sīki izstrādātus pasākumus kopīgu pamatstandartu īstenošanai aviācijas drošības jomā (turpmāk – regula Nr. 185/2010)prasības.2016. gada 1. februārī stājās spēkā Komisijas 2015.gada 5.novembra Īstenošanas Regula (ES) 2015/1998, ar ko nosaka sīki izstrādātus pasākumus kopīgu pamatstandartu īstenošanai aviācijas drošības jomā (turpmāk – regula Nr.2015/1998), ar kuru tika atcelta regula Nr.185/2010.Regulā Nr. 2015/1998 ir noteiktas kvalifikācijas prasības ne tikai personām, kas veic pasažieru, bagāžas un kravas drošības pārbaudes, bet arī vairākām citām personāla kategorijām, ko nodarbina lidostas, gaisa kuģu ekspluatanti un citi tiesību subjekti, un kurām ir noteikti pienākumi aviodrošības pasākumu izpildē.Eiropas Parlamenta un Padomes Regulas (EK) 300/2008 par kopīgiem noteikumiem civilās aviācijas drošības jomā, ar ko atceļ Regulu (EK) Nr. 2320/2002 (turpmāk – regula Nr. 300/2008) 10. pantā noteikts ka Dalībvalstis izstrādā, piemēro un uztur valsts civilās aviācijas drošības programmu.. Latvijas Republikā valsts civilās aviācijas drošības programma ir ieviesta ar Ministru kabineta 2010.gada 27.aprīļa noteikumiem Nr.397 „Noteikumi par Valsts civilās aviācijas drošības programmu” (turpmāk - noteikumi Nr.397). Noteikumi Nr.397 skaidri nosaka to subjektu loku, kas piedalās aviodrošības pasākumu īstenošanā. Lai nodrošinātu, ka visi noteikumos Nr. 397 noteiktie subjekti atbilst aviodrošības pasākumu pildīšanai nepieciešamajām kvalifikācijas prasībām, tika mainīts deleģējums likuma “Par aviāciju” 57. panta piektajā daļā, paredzot, ka Valsts civilās aviācijas drošības programmā noteiktos pasākumus īsteno personāls, kas sertificēts atbilstoši kārtībai, kuru nosaka Ministru kabinets. Noteikumu projekts nosaka kvalifikācijas prasības personām, kuras ir iesaistītas aviodrošības pasākumu īstenošanā. Noteikumu projektā daudzas prasības ir saglabātas no noteikumiem Nr.463. Papildus noteikumu projekts nosaka kvalifikācijas prasības: 1) valsts iestāžu darbiniekiem, kuri saskaņā ar Valsts civilās aviācijas drošības programmu veic darba pienākumus lidostas teritorijā;2) aviodrošības darbiniekiem, kas veic drošības pārbaudes ar rentgena iekārtām, automatizētām sprāgstvielu atklāšanas iekārtām (EDS) un drošības skeneriem.Noteikumu projekts paredz, ka par aviodrošības darbinieku, kura darba pienākumi ir pārbaužu veikšana ar regulas Nr. 2015/1998 pielikuma 12.3., 12.4. un 12.11. punktā noteiktajām iekārtām, var būt persona, kas sekmīgi nokārto datorizētu testu, kurā nosaka personas spēju interpretēt iekārtas veidotus attēlus un noteikt tajā redzamos aizliegtos priekšmetus.Regulas Nr. 2015/1998 pielikuma 11.2.3.1., 11.2.3.2. un 11.2.3.3.punktos ir norādīts, ka personāls, kas veic personu, rokas bagāžas, reģistrētās bagāžas, kravas, pasta, lidojuma laikā patērējamo krājumu un lidostu krājumu pārbaudes, iegūst šādas kompetences: spēju identificēt aizliegtus priekšmetus, zināšanas par to slēpšanas veidiem un spēju pareizi interpretēt drošības iekārtu radītos attēlus.Augstāk uzskaitītās kompetences iespējams efektīvi apgūt, apmācību veicot datorizētā vidē. Mācību procesa laikā tiek izmantots EES valstu pilnvaroto iestāžu atzīts programmnodrošinājums. Apmācāmais vairāku dienu laikā analizē lielu skaitu attēlu (ap tūkstoti), kas ir identiski lidostā izmantoto rentgena ierīču vai drošības skeneru veidotiem bagāžas vai personu attēliem, un mācās tos interpretēt, atklājot pārvadāšanai aizliegtus priekšmetus (piemēram – dažāda veida ieročus, spridzināšanas ierīces un to sastāvdaļas).Mācību kursa sekmīgu apgūšanu vērtē ar datorizētu testu, kas sniedz statistiski pierādāmu vērtējumu. Aprakstītais process Regulas Nr. 2015/1998 pielikuma 11.4.1. un 11.4.2. punktos ir noteikts kā obligāts atkārtotu apmācību veikšanai.Tomēr arī sākotnējā apmācība ar citām metodēm ir mazefektīva, un lidostām apmācību nolūkiem nav pieejami dažāda veida aizliegtie priekšmeti. Tāpēc noteikumu projekts paredz, ka sākotnējā apmācība tiek veikta izmantojot augstāk aprakstīto metodi.Praksē lidostas “Rīga” mācību centrā šī metode tiek izmantota darbinieku apmācībai jau vairākus gadus, tāpēc noteikumu izpildei nebūs nepieciešami papildu finanšu līdzekļi.Noteikumu projekta II nodaļā noteiktās prasības attiecībā uz apmācību sniedzējiem pamatā ir saglabātas noteikumos Nr.463 tiesību normas. Papildus noteikumu projekts apmācību sniedzējiem nosaka par pienākumu iesniegt teorētisko un praktisko apmācību, kā arī datorizēto apmācību procesa detalizētu aprakstu.Tas nepieciešams, lai Civilās aviācijas aģentūra spētu izvērtēt apmācību sniedzēja iesniegto mācību programmu atbilstību programmā norādītās mērķauditorijas efektīvai apmācībai.Noteikumu projekts paredz, ka minēto personālu var apmācīt jebkuras Eiropas Ekonomikas zonas dalībvalstī sertificēts apmācību sniedzējs, ja tā apmācību programma ir saskaņota ar Civilās aviācijas aģentūru. Šobrīd ir viens apmācību sniedzējs no Šveices, kas māca Baltijas Kravu Centra rentgena operatorus, kuri piekļūst datorprogrammai attālināti, caur mākoni.Arī aviokompānijas dažkārt vēlas saņemt apmācības no citu valstuapmācību sniedzējiem piemēram, Dānijas vai Islandes.Noteikumu projekta IV nodaļā tiek mainītas prasības lidostas aviodrošības vadītāja kvalifikācijai, paplašinot iepriekšējās darbības pieredzes kritērijus. Būtiskākais kritērijs ir, ka amata pretendents ir bijis profesionāls saistība ar sabiedriskās kārtības un drošības nodrošināšanu vadošā amatā kādā no tiesību subjektiem vai arī strādājot valsts iestādē.  |
| 3. | Projekta izstrādē iesaistītās institūcijas | Satiksmes ministrija un valsts aģentūra “Civilās aviācijas aģentūra” |
| 4. | Cita informācija | Nav. |
|  **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Aviācijas organizācijas (lidostas, gaisa kuģu ekspluatanti un citas ar civilo aviāciju saistītas juridiskās personas) un fiziskas personas, kuras iesaistītas aviodrošības pasākumu īstenošanā.Aptuvenais iesaistīto personu skaits:Apmācību sniedzējs – 1Ārvalstu apmācību sniedzējs – 1Instruktori – 33Neatkarīgie vērtētāji - 0Aviodrošības darbinieki – 420Kvalitātes uzraudzības vadītāji – 23Aviodrošības vadītāji – 34Uzraugošie darbinieki -25 |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |
|  **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2008.gada 11.marta Regula (EK) Nr. 300/2008 par kopīgiem noteikumiem civilās aviācijas drošības jomā, ar ko atceļ Regulu (EK) Nr. 2320/2002 (publicēta „Eiropas Savienības Oficiālajā Vēstnesī” L 97, 09.04.2008.).Komisijas 2015.gada 5.novembra Īstenošanas Regula (ES) Nr. 2015/1998, ar ko nosaka sīki izstrādātus pasākumus kopīgu pamatstandartu īstenošanai aviācijas drošības jomā (publicēta “Eiropas Savienības Oficiālajā Vēstnesī” L 299, 14.11.2015.).Komisijas 2012.gada 5.oktobra Regula (ES) Nr. 965/2012, ar ko nosaka tehniskās prasības un administratīvās procedūras saistībā ar gaisa kuģu ekspluatāciju atbilstīgi Eiropas Parlamenta un Padomes Regulai (EK) Nr. 216/2008 (publicēta “Eiropas Savienības Oficiālajā Vēstnesī” L 296, 05.10.2012.). |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav.  |
|  **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2008. gada 11.marta Regula (EK) Nr. 300/2008 par kopīgiem noteikumiem civilās aviācijas drošības jomā, ar ko atceļ Regulu (EK) Nr. 2320/2002 (publicēta „Eiropas Savienības Oficiālajā Vēstnesī” L 97, 09.04.2008.).Komisijas 2015.gada 5.novembra Īstenošanas Regula (ES) Nr. 2015/1998, ar ko nosaka sīki izstrādātus pasākumus kopīgu pamatstandartu īstenošanai aviācijas drošības jomā (publicēta “Eiropas Savienības Oficiālajā Vēstnesī” L 299, 14.11.2015.).Komisijas 2012.gada 5.oktobra Regula (ES) Nr. 965/2012, ar ko nosaka tehniskās prasības un administratīvās procedūras saistībā ar gaisa kuģu ekspluatāciju atbilstīgi Eiropas Parlamenta un Padomes Regulai (EK) Nr. 216/2008 (publicēta “Eiropas Savienības Oficiālajā Vēstnesī” L 296, 05.10.2012.). |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr.300/20083.pants | Projekta 2.1.apakšpunkts | Tiesību norma ieviesta pilnībā | Projekts stingrākas prasības neparedz |
| Regulas Nr.300/200821.pants | Tiesību norma ieviesta ar Latvijas Administratīvo pārkāpuma kodeksa 111.panta 4.daļu un 114.5pantu | Tiesību norma ieviesta pilnībā | Projekts stingrākas prasības neparedz |
| Regulas Nr.2015/1998Pielikuma 6.3., 6.4. un 8.1.3.punkts | Projekta 3.2.apakšpunkts | Tiesību norma ieviesta pilnībā | Projekts stingrākas prasības neparedz |
| Regulas Nr.2015/1998 pielikuma11.2.3.1., 11.2.3.2., 11.2.3.3., 11.2.3.4., 11.2.3.5.11.2.3.6 punkts | Projekta 3.3.apakšpunkts,22.3.apakšpunkts | Tiesību norma ieviesta pilnībā | Projekts stingrākas prasības neparedz |
| Regulas Nr.2015/1998 pielikuma 11.2.4. punkts | Projekta 3.4.apakšpunkts,21.6.apakšpunkts | Tiesību norma ieviesta pilnībā | Projekts stingrākas prasības neparedz |
| Regulas Nr.2015/1998 pielikuma 11.2.3.6., 11.2.3.7., 11.2.3.8., 11.2.3.9. un 11.2.3.10. punkts | Projekta 3.5.apakšpunkts, 24.punkts | Tiesību norma ieviesta pilnībā | Projekts stingrākas prasības neparedz |
| Regulas Nr.2015/1998 pielikuma 11.2.5.punkts | Projekta 3.6.apakšpunkts | Tiesību norma ieviesta pilnībā | Projekts stingrākas prasības neparedz |
| Regulas Nr.2015/1998 pielikuma 11.2.3.6., 11.2.3.7., 11.2.3.8., 11.2.3.9., 11.2.3.10., 11.2.6. un 11.2.7.punkts | Projekta 3.5.apakšpunts6.punkts | Tiesību norma ieviesta pilnībā | Projekts stingrākas prasības neparedz |
| Regulas Nr.2015/1998 pielikuma 11.2.3.5. un 11.2.6.punkts | Projekta 7.punkts | Tiesību norma ieviesta pilnībā | Projekts stingrākas prasības neparedz |
| Regulas Nr.2015/1998 pielikuma 11.2., 11.3. un 11.4.punkts | Projekta 12.punkts | Tiesību norma ieviesta pilnībā | Projekts stingrākas prasības neparedz |
| Regulas Nr.300/2008 2.pielikums | Projekta 15.punkts | Tiesību norma ieviesta pilnībā | Projekts stingrākas prasības neparedz |
| Regulas Nr.2015/1998 pielikuma 12.3., 12.4., 12.11.punkts | Projekta 23.punkts | Tiesību norma ieviesta pilnībā | Projekts stingrākas prasības neparedz |
| Regulas Nr.2015/1998 pielikuma 11.1.punkts | Projekta 26.punkts | Tiesību norma ieviesta pilnībā | Projekts stingrākas prasības neparedz |
| Regulas Nr.2015/1998 pielikuma 11.4.punkts | Projekta 27.punkts | Tiesību norma ieviesta pilnībā | Projekts stingrākas prasības neparedz |
| Regulas Nr.965/2012 3.pielikuma ORO.AOC.135. punkta "a" apakšpunkts | Projekta 30.2.1.apakšpunkts | Tiesību norma ieviesta pilnībā | Projekts stingrākas prasības neparedz |
| Regulas Nr.2015/1998 pielikuma 11.5.punkts | Projekta 32.3.apakšpunkts,32.4.apakšpunkta,34.punkts | Tiesību norma ieviesta pilnībā | Projekts stingrākas prasības neparedz |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Paziņojums par līdzdalības iespējām tiesību akta saskaņošanas procesā ievietots Satiksmes ministrijas tīmekļa vietnē 2017.gada 24.aprīlī. |
| 2. | Sabiedrības līdzdalība projekta izstrādē | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tiek dota iespēja rakstiski sniegt viedokli par noteikumu projektu tā saskaņošanas stadijā. |
| 3. | Sabiedrības līdzdalības rezultāti | Neviens priekšlikums vai iebildums par projektu netika saņemts. |
| 4. | Cita informācija | Nav |
|  **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildi nodrošinās Civilās aviācijas aģentūra |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildē nav nepieciešams veidot jaunas institūcijas, likvidēt vai reorganizēt esošās. |
| 3. | Cita informācija | Nav |

Anotācijas III un IV sadaļa – projekts šīs jomas neskar.

Satiksmes ministrs U. Augulis

Vīza: valsts sekretārs K.Ozoliņš

22.06.2017. 11:30

1828

I.Lieģe, 67830943

inese.liege@caa.gov.lv

A.Klotiņš, 67830964

armands.klotins@caa.gov.lv